Előterjesztés

Bátaapáti község képviselő-testületének,

                                           Cikó község képviselő-testületének,

  és Mórágy község képviselő-testületének,

2012. november 30-án, 1600 órakor megtartandó együttes ülésére

2. számú előterjesztés 

Cikó Község Önkormányzata Képviselő-testülete Polgármesteri Hivatala megszüntető okiratainak elfogadása

(Csak Cikó Község Képviselő-testülete)

	Előterjesztő: dr. Ferencz Márton  polgármester

Készitette: Bakó Józsefné körjegyző


Mórágy-Bátaapáti  Községek Körjegyzősége megszüntető okiratának elfogadása

(Csak Mórágy és Bátapáti Községek Képviselő-testületei)

	Előterjesztő: Glöckner Henrik polgármester
                       Darabos Józsefné polgármester

Készítette:     Bakó Józsefné  körjegyző




Tisztelt Képviselő-testületek!

Bátaapáti, Cikó  és Mórágy, községek Képviselő-testületei előzetes szándék nyilatkozatot fogadtak el a három település önkormányzatai által 2013. január 1.-i hatállyal felállítandó közös önkormányzati hivatal létrehozásáról. A Képviselő-testületek a közös önkormányzati hivatal létrehozásáról szóló megállapodás-tervezetet az I. számú napirendként tárgyalták. A megállapodás mindhárom testület általi jóváhagyása és aláírása után az új Közös Önkormányzati Hivatal alapdokumentumait is el kell fogadni. E dokumentumok közül az Alapító Okiratot megelőzően a Cikói Polgármesteri Hivatal intézményt Cikó Község Önkormányzata Képviselő-testületének, Mórágy Község Önkormányzata Képviselő-testületének és Bátaapáti Község Önkormányzata Képviselő-testületének a Mórágy- Bátaapáti Községek Körjegyzőségét, mint intézményt kell megszüntetniük 2012. december 31.- időponttal. 
A megszüntető okiratok, és ezzel párhuzamosan az új közös önkormányzati hivatal alapító okiratának és Szervezeti és Működési Szabályzatának elfogadásával az átszervezés befejeződik. Természetesen az egyéb I. számú előterjesztésben említett szabályzatokat is el kell készíteni. A megszűnő intézmények jogutódlással kerülnek megszüntetésre. A megszűnést követően ellátatlan feladat nem marad.

Tisztelt Képviselő-testület!

A fentiek alapján javaslom az alábbi határozati javaslat elfogadását: 

(Csak Cikó Község Képviselő-testülete szavaz)
H a t á r o z a t i   j a v a s l a t :

Polgármesteri Hivatal megszüntető okiratának elfogadása

Cikó Község Önkormányzata Képviselő-testülete:

a helyi önkormányzatokról szóló 1990. évi LXV. törvény 10. § (1) bekezdésének g.) pontjában kapott jogkörében eljárva, a határozat mellékletét képező – Cikó Község Önkormányzata Képviselő-testülete Polgármesteri Hivatala megszüntető okiratát elfogadja, az intézményt 2012. december 31-ével, jogutódlással megszünteti,

Határidő: 2012. december 15.
Felelős:   Bakó Józsefné körjegyző

               (a határozat és a megszüntető okirat megküldéséért)

Határozatról értesül:  Hivatal dolgozói


                         MÁK illetékes Igazgatósága

Tisztelt Képviselő-testületek!


A fentiek alapján javaslom az alábbi határozati javaslat elfogadását: 


(Csak Mórágy és Bátaapáti Községek Képviselő-testületei szavaznak)

H a t á r o z a t i   j a v a s l a t :

Mórágy- Bátaapáti Községek Körjegyzőség megszüntető okiratának elfogadása

Mórágy Község Önkormányzata Képviselő-testülete:

a helyi önkormányzatokról szóló 1990. évi LXV. törvény 10. § (1) bekezdésének g.) pontjában kapott jogkörében eljárva, a határozat mellékletét képező – Mórágy- Bátaapáti Községek Körjegyzősége megszüntető okiratát elfogadja, az intézményt 2012. december 31-ével, jogutódlással megszünteti,

Határidő: 2012. december 15.
Felelős:  Bakó Józsefné körjegyző

               (a határozat és a megszüntető okirat megküldéséért)

Határozatról értesül:  Körjegyzőség dolgozói


                         MÁK illetékes Igazgatósága

Bátaapáti Község Önkormányzata Képviselő-testülete:

a helyi önkormányzatokról szóló 1990. évi LXV. törvény 10. § (1) bekezdésének g.) pontjában kapott jogkörében eljárva, a határozat mellékletét képező – Mórágy- Bátaapáti Községek Körjegyzősége megszüntető okiratát elfogadja, az intézményt 2012. december 31-ével, jogutódlással megszünteti,

Határidő: 2012. december 15.

Felelős:   Bakó Józsefné körjegyző
               (a határozat és a megszüntető okirat megküldéséért)

Határozatról értesül:  Körjegyzőség dolgozói


                         MÁK illetékes Igazgatósága

Bátaapáti , 2012. november 27.    



Bakó Józsefné

                             körjegyző

MEGSZÜNTETŐ OKIRAT   
Cikó Község Önkormányzatának Képviselő-testülete az államháztartásról szóló 2011. évi CXCV. törvény 11. §-ának (2) bekezdése, és az államháztartásról szóló törvény végrehajtásáról szóló 368/2011. (XII.31.) Korm. rendelet 14. § (2)-(3) bekezdése alapján az alábbi megszüntető okiratot adja ki: 

Megszűntető szerv neve, székhelye:

Cikó Község Önkormányzata 

7161 Cikó Iskola tér 1.

A megszűntetett költségvetési szerv neve, székhelye:


1.1.  Cikó Község Polgármesteri Hivatala 

       7161 Cikó Iskola tér 1.

        1.2. Gazdálkodási jogkör szerinti besorolása: 

              önállóan működő és gazdálkodó költségvetési szerv

Irányító szerv neve, székhelye: 

Cikó Község Önkormányzata Képviselő-testülete  

7161.Cikó Iskola tér 1.

Megszűntető jogszabály, hatálya: 
Cikó Község Önkormányzata Képviselő-testülete Polgármesteri Hivatala megszüntető okiratát Cikó Község Önkormányzata Képviselő-testülete a 218/2012.(XI.30.) önkormányzati határozatával hagyta jóvá, 2012. december 31-ével.

A költségvetési szerv nevében kötelezettségvállalásra jogosult személyek ezen határidőig vállalhatnak kötelezettségeket.

Megszüntetés oka:
Az államháztartásról szóló 2011. évi CXCV. törvény 11. § (2) bekezdése. 2013. január 1-én hatályba lépnek a Magyarország helyi önkormányzatairól szóló 2011. évi CLXXXIX. törvény polgármesteri hivatalok, közös önkormányzati hivatalok létrehozására vonatkozó rendelkezései. Ezekre figyelemmel Cikó község Önkormányzatának Képviselő-testülete Bátaapáti Község Önkormányzatának Képviselő-testülete és Mórágy Község Önkormányzatának Képviselő-testülete együtt úgy döntött, hogy 2013. január 1. napjától közös önkormányzati hivatalt hoznak létre Bátaapáti Közös Önkormányzati Hivatal elnevezéssel.

Megszüntetés módja:

Jogutódlással, egyesítéssel (összeolvadással) új intézmény jön létre 2013. január 1-jével.

A megszüntetett intézmény által jogszabályban meghatározott közfeladat jövőbeni ellátása:

A megszüntetett intézmény – jelenlegi Alapító Okiratában foglalt - feladatát a jogutódjaként létrejövő Bátaapáti Közös Önkormányzati Hivatal (7164 Bátaapáti, Petőfi utca 4.) látja el alapfeladatként. 

Ellátásra nem kerülő alapfeladat nem marad.

Rendelkezések a vagyoni jogok tekintetében:

A megszüntetett intézmény a képviselő-testület 218/2012. (XI.30.) önkormányzati határozata alapján jogutóddal szűnik meg. A jogutód intézmény a vagyoni jogok tekintetében 2013. január 1-től a Bátaapáti Közös Önkormányzati Hivatal (7164 Bátaapáti, Petőfi utca 4.) 

Az alapfeladatok ellátását képező ingó és ingatlanvagyon az önkormányzat tulajdona marad, azonban azokat a jogutód intézmények használatába adja térítésmentesen.
Rendelkezések a tartozásokról:

A megszüntetett intézmény 2012. december 31-én fennálló követeléseinek és kötelezettségeinek pénzügyi rendezésére a jogutód intézmény lesz jogosult és köteles az ellátandó alapfeladatok és az átvett ingó és ingatlanvagyon alapján.

Rendelkezések egyebekről:
          A foglalkoztatottakkal kapcsolatos jogok és kötelezettségek
 1. A jogutód közös önkormányzati hivatalt alkotó önkormányzatok (Bátaapáti, Cikó, Mórágy) polgármesterei a Mötv. 83.§ b) és a 146/C.§ (2) pontjának megfelelő alkalmazásával megállapodnak, hogy a megszűnő Mórágy-Bátaapáti Községek Körjegyzőségének körjegyzőjét a létrejövő közös önkormányzati hivatal jegyzőjeként - annak egyetértésével - foglalkoztatják. 
2. Az általános jogutódlással megszüntetett költségvetési szervnél – Cikó Község Polgármesteri Hivatala - közszolgálati jogviszonyban állók továbbfoglalkoztatásával a munkáltató helyébe a jogutód költségvetési szerv, - a Bátaapáti Közös Önkormányzati Hivatal – lép; a jogviszonyuk folyamatosnak minősül. 

Cikó, 2012. november 30. 

Dr. Ferencz Márton


       polgármester
Záradék:

A megszüntető okiratot Cikó Község Önkormányzatának Képviselő-testülete 218/2012. (IX.30.) önkormányzati határozatával fogadta el.

A megszüntető okiratot hitelesítem.

Cikó, 2012. november 30. 

Dr. Ferencz Márton


       polgármester
A megszüntető okiratot hitelesítem.

Cikó, 2012. november 30.
                     Dr. Dobai Sándor 
                     Helyettes- jegyző

MEGSZÜNTETŐ OKIRAT

Mórágy Község Önkormányzatának Képviselő-testülete és Bátaapáti Község Önkormányzatának Képviselő-testülete az államháztartásról szóló 2011. évi CXCV. törvény 11. §-ának (2) bekezdése, és az államháztartásról szóló törvény végrehajtásáról szóló 368/2011. (XII.31.) Korm. rendelet 14. § (2)-(3) bekezdése alapján az alábbi megszüntető okiratot adja ki: 

1. Megszüntető szerv: 
  1.1.     Mórágy Község Önkormányzata

           7165. Mórágy, Alkotmány utca 3. 

         1.2.    Bátaapáti Község Önkormányzata

           7164. Bátaapáti, Petőfi utca 4.

2. A megszüntetett költségvetési szerv:

2.1. Neve:  Mórágy-Bátaapáti Községek Körjegyzősége

2.2. Székhelye: 7165. Mórágy , Alkotmány utca 3.

2.3. Alapító és irányító szerve: Mórágy Község Önkormányzatának Képviselő-testülete és Bátaapáti Község Önkormányzatának Képviselő-testülete

2.4. Gazdálkodási jogkör szerinti besorolása: önállóan működő és gazdálkodó költségvetési szerv

3. Megszüntetésének időpontja: 2012. december 31. 

A költségvetési szerv nevében kötelezettségvállalásra jogosult személyek ezen határidőig vállalhatnak kötelezettségeket.

4. Megszüntetésének oka:

4.1. 2013. január 1-jén lépnek hatályba  a Magyarország helyi önkormányzatairól szóló 2011. évi CLXXXIX. törvény (Mötv.) közös önkormányzati hivatalra vonatkozó rendelkezései. A Mötv. 85. § (1) bekezdése szerint közös önkormányzati hivatalt hoznak létre azok a járáson belüli községi önkormányzatok, amelyek közigazgatási területét legfeljebb egy település közigazgatási területe választja el egymástól, és a községek lakosságszáma nem haladja meg a kétezer főt. A kétezer fő lakosságszámot meghaladó település is tartozhat közös önkormányzati hivatalhoz. 

Eszerint a Mórágy Község Önkormányzata és Bátaapáti Község Önkormányzata 2013. január 1-jétől nem tarthat fenn közös hivatalt, mivel a községek lakosságszáma nem éri el a kétezer főt. Ennek alapján Bátaapáti, Cikó, Mórágy Község Önkormányzatainak Képviselő-testületei úgy döntöttek, hogy 2013. január 1. napjától közös önkormányzati hivatalt hoznak létre, Bátaapáti Közös Önkormányzati Hivatal elnevezéssel. Az alapítók a Mórágy-Bátaapáti Községek Körjegyzősége által ellátott önkormányzati közfeladatok – alapfeladatok - ellátásáról a Bátaapáti Közös Önkormányzati Hivatal tud jogszabályszerűen gondoskodni.

5. A megszüntetett költségvetési szerv alaptevékenységei:

Alaptevékenységi szakágazat: 

841105
helyi önkormányzatok, valamint többcélú kistérségi társulások igazgatási tevékenysége 

6. Megszüntetésének jogcíme: Általános jogutódlással történő átalakítás, egyesítéssel (összeolvadással) új intézmény jön létre.

7. Jogutódlás: 

7.1. A megszűnő költségvetési szerv közfeladatainak jövőbeni ellátása

Általános jogutódlással a Mórágy- Bátaapáti Községek Körjegyzősége valamennyi alapfeladatának ellátásáról 2013. január 1. napjától Bátaapáti, Cikó és Mórágy községi Önkormányzat Képviselő-testületei által megalapított Bátaapáti Közös Önkormányzati Hivatal (7164. Bátaapáti, Petőfi utca 4.) elnevezésű, önállóan működő és gazdálkodó költségvetési szerv (a továbbiakban: jogutód költségvetési szerv) gondoskodik.

7.2. A megszüntetett költségvetési szerv jogai és kötelezettségei, tartozásai

Mórágy-Bátaapáti Községek Körjegyzősége saját vagyonnal nem rendelkezik. A költségvetési szerv által a fenntartására vonatkozó megállapodás szerint ingyenesen használt ingatlanok és ingóságok tulajdonjoga továbbra is a közös feladatellátásban részt vett önkormányzatok tulajdonában marad, amit az e tárgyban megkötött megállapodásuk értelmében a jogutód költségvetési szerv alapításában résztvevő önkormányzatok a jogutód költségvetési szervek használatába adnak. 

A részt vevő önkormányzatok között tulajdonjogi elszámolási igények nem merülnek fel, a pénzügyi elszámolási igények a lezárt 2012. évi költségvetési évet követően 2013. január 31. napjáig elszámolásra kerülnek, majd a zárszámadás keretében lezárulnak. 

Az általános jogutódlással megszüntetett költségvetési szerv valamennyi joga és kötelezettsége a jogutód költségvetési szervre száll át.  A megszüntetett költségvetési szerv valamennyi elismert vagy nem vitatott pénz- vagy pénzben kifejezett tartozása a jogutód költségvetési szervre száll át.

7.3. A foglalkoztatottakkal kapcsolatos jogok és kötelezettségek 
7.3.1. A jogutód közös önkormányzati hivatalt alkotó önkormányzatok (Bátaapáti, Cikó, Mórágy) polgármesterei a Mötv. 83.§ b) és a 146/C.§ (2) pontjának megfelelő alkalmazásával megállapodnak, hogy a megszűnő Mórágy-Bátaapáti Községek Körjegyzőségének körjegyzőjét a létrejövő közös önkormányzati hivatal jegyzőjeként - annak egyetértésével – foglalkoztatják 2013. január 1. napjától. 
7.3.2. Az általános jogutódlással megszüntetett költségvetési   szervnél – Mórágy- Bátaapáti Községek Körjegyzői Hivatala - közszolgálati jogviszonyban állók továbbfoglalkoztatásával a  jogutód költségvetési szerv, - a Bátaapáti Közös Önkormányzati Hivatala – lép; így a közszolgálati jogviszonyban állók jogviszonya folyamatosnak minősül. 

Mórágyi, 2012.november 30.

Bátaapáti, 2012.november 30.



Glöckner Henrik
                                                         Darabos Józsefné



polgármester




             polgármester

ZÁRADÉK:

A megszüntető okiratot Mórágy Község Önkormányzatának Képviselő-testülete  109/2012. (XI.30) önkormányzati határozatával fogadta el.

A megszüntető okiratot Bátaapáti Község Önkormányzatának Képviselő-testülete 148/2012. (XI.30) önkormányzati határozatával fogadta el.

A megszüntető okiratot hitelesítem.

Bátaapáti, 2012. december 3.

Bakó Józsefné

körjegyző

